За време Четврте и Пете непријатељске офанзиве учествовао је у борбама за Прозор, Острожац, Коњиц, Невесиње, Гацко, око Никшића, око Шавника, на Дурмитору и пробоју на Сутјесци. Када је постао командант Прве бокељске бригаде учествовао је у борбама око Грахова, Херцег Новог и у ослобођењу Црногорског приморја. У завршним борбама бригада је дала велики допринос у ослобођењу Црне Горе и чишћењу терена од балиста на Косову и Метохији.